Maak oop jou hand en laat gaan - Voelgoed
Tuis Voelgoed Blogs Maak oop jou hand en laat gaan
Maak oop jou hand en laat gaan
"Me Before You!" Ek was vasgevang in die storielyn van die romantiese drama. Dit handel oor 'n ryk man in sy vroeë dertigs, wat opeindig as parapleeg na 'n ongeluk.
Hy word versorg deur 'n lewenslustige jong dame. Sy doen alles om hom te oortuig dat 'n genadedood nie 'n opsie is vir sy voortdurende pyn en lyding nie. Wat begin het as 'n besigheidstransaksie groei uiteindelik tot 'n beperkte emosionele verhouding. En wat oënskynlik selfsugtig eindig met 'n genadedood, is die begin van 'n nuwe lewe.
Die temaliedjie, "Roots Before Branches" se video begin hartverskeurend wanneer 'n verhouding beëindig word deur 'n vrou wat op soek was na haarself. Sy wou haarself ontdek. Sy het geglo sy was gemaak vir meer. Haar hulpkreet is duidelik wanneer sy vra hoe 'n mens kan reik na die sterre sonder vlerke. Sy gebruik ook die analogie dat daar eers wortels moet wees, voor die blare kom en ook eers saad in die grond, voordat 'n roos kan groei. Die liedjie eindig waar hy ten spyte van sy pyn haar die vryheid tot selfontdekking gun.
'n Oulike tweedejaar-student vertel van haar jarelange skoolvriendin. Hulle was soos Dawid en Jonathan. Ten spyte van talle pogings om kontak te behou, het haar vriendin haar geïgnoreer en moes sy die pyn van 'n vriendskapsverlies verwerk.
Die eerste verhaal getuig van 'n man wat daarvan oortuig is dat hy onselfsugtig optree deur haar nie deur die pyn en frustrasie van 'n beperkte paraplegiese verhouding te sit nie.
Die tweede verhaal, 'n man, sonder selfsug. Wat ten spyte van sy intense liefde, haar die geleentheid gun om haarself te gaan vind.
Die derde verhaal getuig tot 'n groot mate van selfsug. Wie wil dan ook eensydig baklei vir 'n verhouding? Soms moet ons net laat gaan.
Verhoudings en talle ander dinge in die lewe maak seer, maar soos Benjamin Franklin gesê het: "Die dinge wat my seergemaak het, het ook van my 'n beter mens gemaak." Die lewe is 'n balans van vashou en loslaat.
Vorige artikelDie eerste stap tot 'n voller beursie
Volgende artikel'n Ma kry voete van 'n ribbok…
Droogte se water
Blogger - Tania Delport - Desember 11, 2017
Gister, staan ek so en uitkyk op ons prentjie mooi tuin(tjie), ons eie stukkie hemel op aarde! Dis asof elke blom oopmond lag in volkleur, vrolike pienk, uitbundige oranje, statige wit, en natuurlik ook koninkle blou-pers.